Hidrocentrala Porțile de Fier I funcționează la capacitate maximă. Ministrul Energiei: Ne-am asumat să luptăm cu ONG-urile
Hidroelectrica a finalizat lucrările de mentenanță la hidroagregatul nr. 1 de la hidrocentrala Porțile de Fier I, după doi ani de modernizări. „De la punerea pietrei de temelie până la punerea în funcțiune au trecut 8 ani de zile. Este cineva care crede că astăzi s-ar putea face asta în 8 ani de zile? Sigur, pe vremea aceea nu erau prietenii noștri de la ONG-urile de mediu, pe vremea aceea nu erau tot atâtea blocaje, procese, avize, proceduri...”, a declarat, vineri, Ministrul Energiei, Sebastian Burduja, la inaugurarea lucrărilor.